《兵行褒斜谷作》
唐代·武元衡

古地接龟沙，边风送征雁。霜明草正腓，峰逼日易晏。

集旅布嵌谷，驱马历层涧。岷河源涉屡，蜀甸途行惯。

矢橐弧室岂领军，儋爵食禄由从宦。注意奏凯赴都畿，

速令提兵还石坂。三川顿使气象清，卖刀买犊消忧患。

作者简介：武元衡（758―815），唐代诗人、政治家，字伯苍。缑氏（今河南偃师东南）人。武则天曾侄孙。建中四年，登进士第，累辟使府，至监察御史，后改华原县令。德宗知其才，召授比部员外郎。岁内，三迁至右司郎中，寻擢御史中丞。顺宗立，罢为右庶子。宪宗即位，复前官，进户部侍郎。元和二年，拜门下侍郎平章事，寻出为剑南节度使。元和八年，征还秉政，早朝被平卢节度使李师道遣刺客刺死。赠司徒，谥忠愍。《临淮集》十卷，今编诗二卷。